Γεώργιος Ποντιέμπραντυ

Ο Γεώργιος, τσεχ. Jiří Poděbrady (23 Απριλίου 1420 - 22 Μαρτίου 1471) από τον Οίκο του Ποντιέμπραντυ ήταν βασιλιάς της Βοημίας (1458-1471). Ήταν κύριος του Κουνστάτ, ιδιοκτησίας του Οίκου του. Έγινε ο ηγέτης του Χουσιτών. Είναι γνωστός για την ιδέα του και τις προσπάθειές του να εγκαθιδρύσει κοινά ιδρύματα στην Ευρώπη· αυτό θεωρείται το πρώτο ιστορικά όραμα της ένωσης της Ευρώπης.

Η νεανική του ζωή
Ήταν γιος του Βίκτωρα ευγενούς της Βοημίας-Μοραβίας, ενός από τους ηγέτες του Ουτρακισμού, μίας πιο μετριοπαθούς μερίδας των Χουσιτών, κατά τη διάρκεια των Χουσιτικών Πολέμων. Στην ηλικία των 14 ετών ο Γεώργιος έλαβε μέρος στη μάχη του Λιπάνυ, που σημάδευσε την πτώση των πιο ριζοσπαστών Ταβοριτών. 

Νωρίς στη ζωή του έγινε ένας από τους αρχηγούς της Χουσιτικής μερίδας· νίκησε τον Αυστριακό στρατό του Αλβέρτου Β΄ των Αψβούργων, που είχε διαδεχθεί τον πεθερό του Σιγισμούνδο ως βασιλιάς της Βοημίας, Ουγγαρίας & Γερμανίας. Ο Γεώργιος έγινε σύντομα ένα εξέχων μέλος των Χουσιτών και, μετά το τέλος του Χύντσε Πλάσεκ του Πίρκσταϊν, ο ηγέτης τους.

Τον Αλβέρτο Β΄ διαδέχθηκε ο υστερότοκος γιος του Λαδίσλαος, που κατά τη βασιλεία του η Βοημία διαιρέθηκε σε δύο παρατάξεις: μία πιστή στη Ρώμη, οδηγούμενη από τον Όλντριχ του Ρόζμπεκ (1403-1462) και μία των Χουσιτών, υπό τον Γεώργιο.

Έπειτα από πολλές προσπάθειες για συμφιλίωση, ο Γεώργιος ζήτησε στρατιωτική λύση. Βαθμιαία συγκέντρωσε στρατό στη βορειο-ανατολική Βοημία, όπου οι Χουσίτες ήταν ισχυροί και βρισκόταν το προγονικό του κάστρο Λιτίτσε. Το 1448 βάδισε με τον στρατό του, περίπου 9000 άνδρες, από την Κότνα Χόρα στην Πράγα και απέκτησε την κατοχή της πρωτεύουσας σχεδόν χωρίς αντίσταση.

Ξεκίνησε εμφύλιος πόλεμος, αλλά ο Γεώργιος επέτυχε να νικήσει τους ευγενείς, που παρέμειναν πιστοί στη Ρώμη. Το 1451 ο Φρειδερίκος Γ΄ των Αψβούργων (2ος εξάδελφος του Αλβέρτου Β΄) ως επίτροπος του νεαρού βασιλιά Λαδισλάου, εμπιστεύθηκε στον Γεώργιο τη διοίκηση της Βοημίας. Το ίδιο έτος μία συνέλευση (dieta) στην Πράγα, επίσης απέδωσε την αντιβασιλεία στον Γεώργιο.

Βασιλιάς της Βοημίας

Το μήνυμα για την ειρήνη

Οικογένεια
Νυμφεύτηκε πρώτα το 1440 την Κουνιγούνδη του Στέρνμπεργκ, κόρη του Σμιλ ευγενούς του Στέρνμπεργκ και είχε τέκνα:
 Μπότσεκ Δ΄ 1442-1496, κύριος του Κουνστάτ.
 Βίκτωρ 1443-1500, δούκας του Μύνστερμπεργκ. Νυμφεύτηκε τη Ελένη-Μαργαρίτα Παλαιολογίνα, κόρη του Ιωάννη Δ΄ μαρκησίου του Μομφερράτου.
 Βαρβάρα 1446-1469, παντρεύτηκε πρώτα τον Ερρίκο του Λιπέ και μετά τον Ιωάννη του Ρόνοφ.
 Ερρίκος Α΄ ο Πρεσβύτερος 1448-1498, δούκας του Μύνστερμπεργκ-Ελς.
 Αικατερίνη 1449-1464, παντρεύτηκε τον Ματθία Ουνιάδη Κορβίνο, βασιλιά της Ουγγαρίας.
 Σιδωνία 1449-1510, παντρεύτηκε τον Αλβέρτο Γ΄ των Βέττιν δούκα της Σαξονίας.

Το 1449 απεβίωσε η Κουνιγούνδη και ο Γεώργιος έκανε δεύτερο γάμο το 1450 με την Ιωάννα του Ροζμιτάλ, κόρη του Ιωάννη του Ροζμιτάλ και είχε τέκνα:
 Ερρίκος ο Νεότερος 1452-1492, νυμφεύτηκε την Αικατερίνη των Βέττιν, κόρη του Γουλιέλμου Γ΄ λαντγκράβου της Θουριγγίας.
 Αγνή (;), πιστεύεται ότι παντρεύτηκε στη Βλαχία. 
 Λουντμίλα 1456-1503, παντρεύτηκε τον Φρειδερίκο Α΄ των Πιαστ-Σιλεσίας δούκα του Λήγκνιτς (πολων. Λεγκνίτσα).
 Φρειδερίκος 1453-1458, απεβ. 5 ετών.

Πρόγονοι

Πηγές
 Claus Bernet (2003). "Podiebrad, Georg von". In Bautz, Traugott (ed.). Biographisch-Bibliographisches Kirchenlexikon (BBKL) (in German). 21. Nordhausen: Bautz. cols. 1183–1203. ISBN 3-88309-110-3.
 Colette Beaune: Chrétienté et Europe : le projet de Georges de Podiebrad au xve siècle, in: * Chrétiens et sociétés, vol. 1, 1994, uploaded 8 July 2008 (in French).
 Frederick G. Heymann. George of Bohemia. King of Heretics. Princeton, N.J.: Princeton University Press, 1965.
 Otakar Odložilík. The Hussite King. Bohemia in European Affairs 1440–1471. New Brunswick, N.J.: Rutgers University Press, 1965.
 Josef Macek. Jiří z Poděbrad. Praha: Svobodné slovo, 1967.
 Anthony D. Smith. "National Identity and the Idea of European Unity" International Affairs, Vol. 68, No. 1 (Jan., 1992), pp. 55–76

Κατηγορία:Οίκος του Ποντιέμπραντυ